L'Ajuntament de Llíria convoca les ajudes per a material escolar de segon cicle d'Educació Infantil
03 de novembre de 2017

L'Ajuntament de Llíria ha convocat una nova edició del programa d'ajudes per a l'adquisició de material escolar destinades als alumnes de segon cicle d'Educació Infantil del curs 2017-2018.

Els beneficiaris podran rebre estes ajudes, que van des dels 30 fins als 50 euros, en funció de la renda familiar. El programa subvenciona l'adquisició de material escolar fungible dels xiquets empadronats en el municipi i que la compra del qual es realitze en les papereries de la localitat. Els llibres de text i les motxilles no estan incloses en l'objecte de la subvenció.

Les sol·licituds es poden presentar del 4 al 23 de novembre a l'Oficina d'Atenció Ciutadana de l'Ajuntament de Llíria. Les bases de la convocatòria estan disponibles en el tauler d'anuncis de la web municipal.